[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 9.10.2009

COM(2009)539 τελικό

2009/0152 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

περί τροποποίησης του κανονισμού (ΕΚ) αριθ. 1234/2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ)

ΑΙΤΙΟΛΟΓΙΚΗ ΕΚΘΕΣΗ

Τα άρθρα 65 έως 84 του κανονισμού (ΕΚ) αριθ. 1234/2007 του Συμβουλίου (Ενιαίος κανονισμός ΚΟΑ) θεσπίζουν τις διατάξεις για τη διαχείριση του συστήματος ποσοστώσεων στον γαλακτοκομικό τομέα.

Συγκεκριμένα, προβλέπεται ότι τα κράτη μέλη δύνανται να δημιουργήσουν εθνικό απόθεμα ως μέρος της εθνικής ποσόστωσής τους με σκοπό την περαιτέρω κατανομή ατομικών ποσοστώσεων σε ορισμένες ομάδες γαλακτοπαραγωγών με προτεραιότητα, που καθορίζονται από το ενδιαφερόμενο κράτος μέλος. Η εισφορά επί του πλεονάσματος επιβάλλεται μόνο για το γάλα που διατίθεται στο εμπόριο καθ’ υπέρβαση της εθνικής ποσόστωσης, συμπεριλαμβανομένου του εθνικού αποθέματος. Όταν διαπιστώνεται ότι οφείλεται εισφορά επί του πλεονάσματος, η εισφορά αυτή πρέπει να κατανέμεται μεταξύ των παραγωγών που έχουν υπερβεί την ατομική τους ποσόστωση.

Στο πλαίσιο του καθεστώτος ποσοστώσεων, τα κράτη μέλη έχουν τη δυνατότητα να ενθαρρύνουν τη διαδικασία αναδιάρθρωσης του τομέα μέσω ενός συστήματος εξαγοράς ποσοστώσεων (άρθρο 75 παράγραφος 1 στοιχείο α) του ενιαίου κανονισμού ΚΟΑ) στο πλαίσιο του οποίου οι ποσοστώσεις που έχουν εξαγοραστεί προστίθενται στη συνέχεια στο εθνικό απόθεμα. Για να βοηθηθούν τα κράτη μέλη να χρηματοδοτήσουν την εν λόγω διαδικασία αναδιάρθρωσης προτείνεται να εξουδετερωθούν προσωρινά οι ποσοστώσεις που έχουν εξαγοραστεί δυνάμει του προαναφερόμενου άρθρου, για τον καθορισμό της εθνικής υπέρβασης.

Κατά συνέπεια, η εισφορά επί του πλεονάσματος θα ενεργοποιηθεί για το γάλα που διατίθεται στο εμπόριο καθ’ υπέρβαση της εθνικής ποσόστωσης αφού αφαιρεθούν οι ποσότητες που έχουν εξαγοραστεί. Η συμπληρωματική εισφορά που προκύπτει κατ’ αυτόν τον τρόπο διατηρείται από τα κράτη μέλη για τη χρηματοδότηση της αναδιάρθρωσης του τομέα.

Στο πλαίσιο των συζητήσεων κατά τη διάρκεια της συνεδρίασης του Συμβουλίου στις 7 Σεπτεμβρίου 2009, σχετικά με την ανακοίνωση της Επιτροπής προς το Συμβούλιο για την κατάσταση στην αγορά γαλακτοκομικών προϊόντων το 2009 (COM(2009) 385), τα κράτη μέλη ζήτησαν από την Επιτροπή να προσαρμόσει τα μέσα της αγοράς ή να δημιουργήσει νέα για να μπορεί να αντιμετωπιστεί αποτελεσματικά, γρήγορα και ευέλικτα η αυξανόμενη αστάθεια των τιμών.

Ως εκ τούτου, προτείνεται να επεκταθεί το πεδίο εφαρμογής του άρθρου 186 του ενιαίου κανονισμού ΚΟΑ ώστε να μπορεί η Επιτροπή να λάβει μέτρα όσον αφορά το γαλακτοκομικό τομέα σε περιπτώσεις διαταραχών της αγοράς που προκαλούν σημαντική πτώση ή άνοδο των τιμών της εσωτερικής αγοράς.

2009/0152 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

περί τροποποίησης του κανονισμού (ΕΚ) αριθ. 1234/2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής[1],

τη γνώμη του Ευρωπαϊκού Κοινοβουλίου[2],

Εκτιμώντας τα ακόλουθα:

1. Για την αναδιάρθρωση της γαλακτοκομικής παραγωγής στην Κοινότητα, το άρθρο 75 παράγραφος 1 στοιχείο α) του κανονισμού (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ)[3] παρέχει στα κράτη μέλη τη δυνατότητα να χορηγούν στους παραγωγούς, οι οποίοι αναλαμβάνουν τη δέσμευση να εγκαταλείψουν οριστικά μέρος ή σύνολο της γαλακτοκομικής τους παραγωγής, αποζημίωση και να τροφοδοτούν το εθνικό απόθεμα με τις ατομικές ποσοστώσεις που αποδεσμεύονται με τον τρόπο αυτόν.

2. Για να τονωθεί περαιτέρω η απαιτούμενη αναδιάρθρωση, η εισφορά επί του πλεονάσματος που οφείλεται από τους γαλακτοπαραγωγούς, σύμφωνα με το άρθρο 78 παράγραφος 1 του κανονισμού (ΕΚ) αριθ. 1234/2007, υπολογίζεται βάσει της εθνικής ποσόστωσης αφού αφαιρεθούν οι ατομικές ποσοστώσεις που έχουν εξαγοραστεί σύμφωνα με το άρθρο 75 παράγραφος 1 στοιχείο α), υπό την προϋπόθεση ότι οι εν λόγω ποσοστώσεις που έχουν αποδεσμευθεί παραμένουν στο εθνικό απόθεμα κατά το οικείο έτος ποσόστωσης.

3. Λόγω της ανάγκης να ενισχυθούν τα χρηματοδοτικά μέσα για την περαιτέρω αναδιάρθρωση του τομέα, είναι σκόπιμο να επιτραπεί στα κράτη μέλη να χρησιμοποιούν για τον σκοπό της εν λόγω αναδιάρθρωσης τα πρόσθετα χρήματα που συγκεντρώνονται με βάση τη νέα μέθοδο υπολογισμού.

4. Αυτή η μέθοδος υπολογισμού εφαρμόζεται προσωρινά για τις δωδεκάμηνες περιόδους που αρχίζουν την 1η Απριλίου 2009 και την 1η Απριλίου 2010 και μόνο για τις παραδόσεις γάλακτος, προκειμένου να περιοριστεί το μέτρο στο απολύτως απαραίτητο χρονικό διάστημα.

5. Το άρθρο 186 του κανονισμού (ΕΚ) αριθ. 1234/2007 προβλέπει ότι η Επιτροπή δύναται να λαμβάνει μέτρα σε περιπτώσεις διαταραχών της αγοράς ορισμένων γεωργικών προϊόντων όταν οι τιμές στην εσωτερική αγορά σημειώνουν σημαντική άνοδο ή πτώση. Το γάλα και τα γαλακτοκομικά προϊόντα δεν καλύπτονται, ωστόσο, από το άρθρο αυτό.

6. Λόγω των σοβαρών δυσχερειών και της αυξανόμενης αστάθειας των τιμών στην αγορά γαλακτοκομικών προϊόντων, είναι σκόπιμο να επεκταθεί το πεδίο εφαρμογής του άρθρου 186 στο γάλα και στα γαλακτοκομικά προϊόντα, ώστε να μπορέσει η Επιτροπή να αντιμετωπίσει τις διαταραχές της αγοράς γρήγορα και ευέλικτα.

7. Κατά συνέπεια, ο κανονισμός (ΕΚ) αριθ. 1234/2007 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1234/2007 τροποποιείται ως εξής:

(1) Το άρθρο 78 τροποποιείται ως ακολούθως:

α) Παρεμβάλλεται η ακόλουθη παράγραφος 1α:

«1 a. Κατά παρέκκλιση από την παράγραφο 1 πρώτο εδάφιο, για τις δωδεκάμηνες περιόδους που αρχίζουν την 1η Απριλίου 2009 και την 1η Απριλίου 2010 και όσον αφορά τις παραδόσεις, η εισφορά επί του πλεονάσματος καταβάλλεται για το γάλα που διατίθεται στο εμπόριο καθ’ υπέρβαση της εθνικής ποσόστωσης όπως καθορίζεται σύμφωνα με το υποτμήμα ΙΙ και αφού αφαιρεθούν οι ατομικές ποσοστώσεις για τις παραδόσεις οι οποίες αποδεσμεύονται και διατίθενται στο εθνικό απόθεμα σύμφωνα με το άρθρο 71 παράγραφος 1 στοιχείο α) από τις ηη/μμ/εε (ημερομηνία που συμπληρώνεται από την ΥΕΕΕΚ και αντιστοιχεί στην ημερομηνία έναρξης ισχύος σύμφωνα με το άρθρο 2), στο οποίο διατηρούνται έως τις 31 Μαρτίου της οικείας δωδεκάμηνης περιόδου.»

β) Παρεμβάλλεται η ακόλουθη παράγραφος 2α:

«2α . Η διαφορά μεταξύ του ποσού της εισφοράς επί του πλεονάσματος που προκύπτει από την εφαρμογή της παραγράφου 1α και του ποσού που προκύπτει από την εφαρμογή της παραγράφου 1 πρώτο εδάφιο χρησιμοποιείται από το κράτος μέλος για τη χρηματοδότηση των μέτρων αναδιάρθρωσης στον γαλακτοκομικό τομέα.»

(2) Στο άρθρο 79 προστίθεται η ακόλουθη παράγραφος:

«Για τις δωδεκάμηνες περιόδους που αρχίζουν την 1η Απριλίου 2009 και την 1η Απριλίου 2010 και όσον αφορά τις παραδόσεις, η εισφορά επί του πλεονάσματος κατανέμεται εξ ολοκλήρου, σύμφωνα με τα άρθρα 80 και 83, στους παραγωγούς που έχουν συμβάλει στην υπέρβαση της εθνικής ποσόστωσης όπως καθορίζεται κατ’ εφαρμογή του άρθρου 78 παράγραφος 1α.»

(3) Στο άρθρο 186, το στοιχείο α) αντικαθίσταται από το ακόλουθο κείμενο:

«α) όσον αφορά τα προϊόντα των τομέων της ζάχαρης, του λυκίσκου, του βοείου κρέατος, του γάλακτος και των γαλακτοκομικών προϊόντων και του κρέατος αιγοπροβάτων, όταν οι τιμές ενός από τα προϊόντα αυτά στην κοινοτική αγορά σημειώνουν σημαντική άνοδο ή πτώση,».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ | Fichefin/09/281327rev1 (MS/tm) 6.142.2009.1 |

ΗΜΕΡΟΜΗΝΙΑ: 24.09.2009… |

1. | ΚΟΝΔΥΛΙ: ΠΣΠ 2010 05 02 12 67 03 | ΠΙΣΤΩΣΕΙΣ: 619 εκατ. ευρώ p.m. |

2. | ΤΙΤΛΟΣ: Κανονισμός του Συμβουλίου περί τροποποίησης του κανονισμού (ΕΚ) αριθ. 1234/2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) |

3. | ΝΟΜΙΚΗ ΒΑΣΗ: Άρθρο 37 της Συνθήκης |

4. | ΣΤΟΧΟΙ: - Να δοθεί η δυνατότητα στα κράτη μέλη να χορηγήσουν αποζημίωση στους παραγωγούς οι οποίοι δεσμεύονται να εγκαταλείψουν οριστικά το σύνολο ή μέρος της γαλακτοκομικής παραγωγής τους και να διαθέσουν τις ατομικές ποσοστώσεις τους που αποδεσμεύονται κατ’ αυτόν τον τρόπο στο εθνικό απόθεμα και αυτό κατά τη διάρκεια των δωδεκάμηνων περιόδων που αρχίζουν την 1η Απριλίου 2009 και την 1η Απριλίου 2010. - Να επεκταθεί το πεδίο εφαρμογής του άρθρου 186 στην αγορά του γάλακτος και των γαλακτοκομικών προϊόντων, ώστε να μπορέσει η Επιτροπή να αντιμετωπίσει τις διαταραχές της αγοράς γρήγορα και ευέλικτα. |

5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. ευρώ) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2009 (εκατ. ευρώ) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2010 (εκατ. ευρώ) |

5.0 | ΔΑΠΑΝΕΣ - ΠΟΥ ΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) - ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ - ΤΟΥΣ ΑΛΛΟΥΣ ΤΟΜΕΙΣ | p.m. | p.m. |

5.1 | ΕΣΟΔΑ - ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) - ΕΘΝΙΚΟΙ ΠΟΡΟΙ | - | - |

2011 | 2012 | 2013 | 2014 |

5.0.1 | ΠΡΟΒΛΕΨΕΙΣ ΔΑΠΑΝΩΝ | p.m. | p.m. | p.m. | p.m. |

5.1.1 | ΠΡΟΒΛΕΨΕΙΣ ΕΣΟΔΩΝ | - | - | - | - |

5.2 | ΤΡΟΠΟΣ ΥΠΟΛΟΓΙΣΜΟΥ: |

6.0 | ΜΠΟΡΕΙ ΤΟ ΕΡΓΟ ΝΑ ΧΡΗΜΑΤΟΔΟΤΗΘΕΙ ΑΠΟ ΠΙΣΤΩΣΕΙΣ ΤΟΥ ΑΝΤΙΣΤΟΙΧΟΥ ΚΕΦΑΛΑΙΟΥ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ; | NAI OXI |

6.1 | ΜΠΟΡΕΙ ΤΟ ΕΡΓΟ ΝΑ ΧΡΗΜΑΤΟΔΟΤΗΘΕΙ ΜΕ ΜΕΤΑΦΟΡΑ ΠΟΡΩΝ ΜΕΤΑΞΥ ΚΕΦΑΛΑΙΩΝ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ; | NAI OXI |

6.2 | ΘΑ ΧΡΕΙΑΣΤΕΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ; | NAI OXI |

6.3 | ΘΑ ΧΡΕΙΑΣΤΕΙ ΝΑ ΕΓΓΡΑΦΟΥΝ ΠΙΣΤΩΣΕΙΣ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ; | NAI OXI |

ΠΑΡΑΤΗΡΗΣΕΙΣ: Η επέκταση του πεδίου εφαρμογής του άρθρου 186 στο γάλα και στα γαλακτοκομικά προϊόντα δεν θα οδηγήσει, αφ’ εαυτής, σε αλλαγή των δημοσιονομικών αναγκών. Οποιαδήποτε νομοθετική πρόταση που βασίζεται στην προτεινόμενη τροποποίηση θα υπόκειται στις συνήθεις δημοσιονομικές διαδικασίες. Η πρόταση να εξαιρεθεί από τον υπολογισμό της υπερεισφοράς η ποσόστωση που έχει εξαγοραστεί και η οποία διατέθηκε στο εθνικό απόθεμα θα έχει δύο συνέπειες. Πρώτον, ενδέχεται να αυξήσει ελαφρώς την οφειλόμενη υπερεισφορά στα οικεία κράτη μέλη. Το πρόσθετο αυτό ποσό της υπερεισφοράς θα παραμένει στα κράτη μέλη ώστε να μην υπάρχει αλλαγή όσον αφορά την υπερεισφορά που προβλέπεται από τον προϋπολογισμό της ΕΕ ως έσοδο για ειδικό προορισμό. Ωστόσο, πρέπει να τονιστεί ότι μετά την απόφαση σχετικά με το τσεκ-απ δεν έχει προβλεφθεί η είσπραξη υπερεισφοράς από το οικονομικό έτος 2011. (Έγγραφο εργασίας της Επιτροπής DS 1245/08 της 12ης Δεκεμβρίου 2008). Δεύτερον, η εξαγορά ποσόστωσης μειώνει τον εφοδιασμό με γάλα και, συνεπώς, την πλεονάζουσα παραγωγή που χρήζει στήριξης και οδηγεί σε μείωση των δημοσιονομικών αναγκών. Η μείωση αυτή θα εξαρτάται από την εκάστοτε κατάσταση της αγοράς και επί του παρόντος δεν είναι δυνατόν να προσδιοριστεί ποσοτικά. |

[1] ΕΕ C … της …, σ. ….

[2] ΕΕ C … της …, σ. ….

[3] ΕΕ L 299 της 16.11.2007, σ. 1.